

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

2022.gada 24.novembris **Saistošie noteikumi Nr.30**

 (prot.Nr.37, 17.§)

 APSTIPRINĀTI

 ar Daugavpils domes

2022.gada 24.novembra

 lēmumu Nr.788

**Grozījumi Daugavpils domes 2021.gada 23.septembra saistošajos noteikumos Nr.50 “Saistošie noteikumi par Daugavpils valstspilsētas pašvaldības līdzfinansējumu daudzdzīvokļu dzīvojamām mājām piesaistīto zemesgabalu labiekārtošanai, daudzdzīvokļu dzīvojamo māju atjaunošanai”**

*Izdoti saskaņā ar likuma*

*“Par palīdzību dzīvokļa jautājumu risināšanā”*

 *27.2 panta piekto daļu*

Izdarīt Daugavpils domes 2021.gada 23.septembra saistošajos noteikumos Nr.50 “Saistošie noteikumi par Daugavpils valstspilsētas pašvaldības līdzfinansējumu daudzdzīvokļu dzīvojamām mājām piesaistīto zemesgabalu labiekārtošanai, daudzdzīvokļu dzīvojamo māju atjaunošanai”” (Latvijas Vēstnesis, 2021., Nr.209) šādus grozījumus:

1. Aizstāt 9.1.apakšpunktā skaitli „35,00” ar skaitli „55,00”.

2. Aizstāt 9.4.apakšpunktā skaitli „0,50” ar skaitli „1,00”.

3. Aizstāt 10.1.apakšpunktā skaitli „900” ar skaitli „1000”.

4. Papildināt VII. nodaļu ar 25.punktu šādā redakcijā:

„25. Pieteikumus, kas ir iesniegti par 9.1., 9.4. un 10.1.apakšpunktā noteiktajām aktivitātēm, izskata atbilstoši šo punktu redakcijai, kas bija spēkā pieteikumu reģistrēšanas brīdī.”.

Domes priekšsēdētājs *(personiskais paraksts)* A.Elksniņš

**Daugavpils pilsētas domes 2022.gada 24.novembra saistošo noteikumu Nr.30**

**“Grozījumi Daugavpils domes 2021.gada 23.septembra saistošajos noteikumos Nr.50 “Saistošie noteikumi par Daugavpils valstspilsētas pašvaldības līdzfinansējumu daudzdzīvokļu dzīvojamām mājām piesaistīto zemesgabalu labiekārtošanai,**

**daudzdzīvokļu dzīvojamo māju atjaunošanai”” paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums |

|  |
| --- |
| Atbilstoši likuma "Par palīdzību dzīvokļa jautājuma risināšanā" 27.2 panta piektās daļas noteikumiem pašvaldība savos saistošos noteikumus nosaka kārtību, kādā tiek sniegta attiecīgā palīdzība, un palīdzības apmēru. |

 |
| 2. Īss projekta satura izklāsts | Ar grozījumiem noteikts, ka pašvaldības līdzfinansējums:- brauktuves, ietves, stāvlaukuma izbūvei, atjaunošanai tiek piešķirts 70 % apmērā no atbalstāmajām izmaksām, bet ne vairāk kā 55,00 EUR bez PVN uz 1 m2 būvdarbu veikšanai nepieciešamās teritorijas (iepriekš - ne vairāk kā 35,00 EUR);- atkritumu konteineru nojumes izbūvei, zālienu un apstādījumu atjaunošanai, soliņu un urnu uzstādīšanai – 70 % apmērā no atbalstāmajām izmaksām, bet ne vairāk kā 1,00 EUR bez PVN uz 1m2 dzīvojamās mājas dzīvojamās platības (iepriekš- ne vairāk kā 0,50 EUR);- daudzdzīvokļu dzīvojamās mājas balkonu atjaunošanas darbiem – ne vairāk kā 60 % no atbalstāmajām izmaksām, bet ne vairāk kā 1000 EUR bez PVN vienam balkonam (iepriekš – ne vairāk kā 900 EUR). |
| 3. Informācija par plānoto projekta ietekmi uz pašvaldības budžetu | Līdzfinansējums tiek piešķirts apstiprināta pašvaldības budžeta ietvaros. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Netiek mainītas. |
| 6. Informācija par konsultācijām ar privātpersonām | Konsultācijas notika ar dzīvojamo māju pārvaldniekiem. |

Domes priekšsēdētājs *(personiskais paraksts)* A.Elksniņš